# data[].attributes.body
"Hegedülni szerettem volna, de aztán a csellónak jobban megtetszett a hangja."

"7 éves koromban sokat gondolkoztam azon, milyen hangszert válasszak. Elmentünk kipróbálni a csellót. A cselló az egyetlen hangszer amit át lehet ölelni, és amikor átöleltem, megpengettem, már nem is akartam mást kipróbálni."

# data[].attributes.headline
Hány éves korodban kezdted? Hány éve csellózol?

# data[].attributes.subject
Hány éves korodban kezdted? Hány éve csellózol?

# data[].attributes.body
"Egy éve." (most 9 éves)

"Négy éve csellózom." (most 11 éves)

# data[].attributes.body
Mert olyan a hangja, akár egy emberé: mikor megszólal, olyan, mintha beszélne hozzám valaki.

# data[].attributes.body
Sokféle tónust tud az ember kikeverni rajta, hangterjedelme pedig rendkívül széles skálán mozog: a nagyon mély hangoktól közel 6 oktáv felfelé az, amit a csellón bejárhatsz.

# data[].attributes.body
Kölcsönösen átvesszük egymás rezgéseit játék közben és akkor lesz szép az eredmény, ha maximálisan egymásra tud hangolódni játékos és hangszer.

# data[].attributes.body
Ha szomorú vagyok, a cselló mellé leülve elfeledkezem borús gondolataimról: örömet okoz a játék rajta.

# data[].attributes.body
Úgy kell rajta játszani, mintha énekelne az ember. Az összes hangszer közül a csellónak van az énekhanghoz leghasonlatosabb hangszíne.

# data[].attributes.body
Ugyanannyi törődést igényel, mint bármely hozzánk közel álló személy. Ideális esetben napi kapcsolatba kerül vele az ember. Kesztyűs kézzel kell vele bánni, hogy úgy szólaljon meg, ahogy azt mi szeretnénk.

# data[].attributes.body
Az én kapcsolatom kissé rapszodikus a csellóhoz. Nem szégyellem kimondani, de néha vegyesek az érzelmeim vele kapcsolatosan. Szeretet és utálat, és minden, mi e kettő között létezik a skálán, jellemzi a hozzá fűződő viszonyomat. De mindenképp társamnak tartom, aki erőt ad és bátorít, ha elesettnek érzem magamat és lecsillapít, hogyha nyugtalan vagyok. Egyszóval érzelmileg egyensúlyban tart.

# data[].attributes.body
A vonós hangszerek közül a cselló az, ami mellett mindig ülve játszunk.

# data[].attributes.body
A kezdetben jelentkező megszólaltatási nehézségek csak időlegesek. Sokan azt gondolják, a hangszer méretéből fakadnak a hangszerkezelési nehézségek, de ez nem igaz. Egyedül a húrok lefogása lehet kezdetben kicsit kellemetlenebb, de ehhez hamar hozzá tudjuk szoktatni ujjainkat.

# data[].attributes.body
"Szeretem, mert a hangja nagyon kellemes."

"A cselló látványra is szép, és a hangja is csodálatos. Elég érzékeny lelke van: túl melegben és hidegben lehangolódik."

Igazi társammá, részemmé vált a közel 30 év alatt, amióta csellózom. Mostmár nem is tudnám elképzelni az életem cselló nélkül, nélküle nem lennék teljes ember. Úgy, mint minden kapcsolatot, a vele való kapcsolatot is nap mint nap ápolni kell és vigyázni rá minden szempontból.

# data[].attributes.body
A hegedűhöz képest sokkal természetesebb testtartással tudunk játszani a csellón.

# data[].attributes.body
"Odaülni nem szeretek, de ha már elkezdtem, nagyon szívesen csinálom."

"Szeretek gyakorolni."

"Ha egyszer elkezdek gyakorolni, elég nehezen hagyom abba."

Számomra a csellózás kikapcsolódást jelent, szenvedést csak nagy ritkán, amikor olyan nehéz darabbal állok szemben, amit csak szisztematikus munkával tudok megtanulni. De mégis mindenekelőtt egy olyan egyedi inspirációs forrás, amely semmi máshoz nem hasonlítható.

# data[].attributes.headline
Gyakorlás gyakorisága? Hiányzik-e neked, ha sokáig nem nyúlsz hozzá a hangszerhez?

# data[].attributes.subject
Gyakorlás gyakorisága? Hiányzik-e neked, ha sokáig nem nyúlsz hozzá a hangszerhez?

# data[].attributes.body
"Darabtól is függ. Ha jó darabot tanul az ember, akkor nem nehéz."

"Sok gyakorlást igényel, de ha egy darabot sikerül szépen lejátszani, az nagy élmény."

"Amikor elkezdtem csellózni, még könnyűnek tűnt, de utána egyre nehezedett, és mikor már azt hittem, belejöttem, mondták, hogy ez idáig csak egy fekvés volt, most jön a többi."

"Mostanában egyre nehezebb, de még mindig kitartok."

# data[].attributes.body
"Elég kényelmes a cselló tartása, és nagyon élvezetesek a duók és a zongorakíséretes darabok."

"Márti néni nagyon türelmes, segít minket, és meghall minden hamis hangot. A cselló szépen hangzik kamarazenekarban és zongorakísérettel. Erre mind van lehetőség a zeneiskolában."

# data[].attributes.body
"Az egyik legszebb önkifejezési forma, amit csak el tudok képzelni."

"Mind közül a legszebb hangú hangszer szerintem."

"Sokszor az érzelmeimet sokkal könnyebben ki tudom fejezni a cselló által, mint verbálisan."

# data[].attributes.body
Öt éve kezdtem el csellózni, miután egy csellókészítő mestert hallottam csellón játszani.
Annyira megtetszett hogy ilyen szép mély, megnyugtató hangja van, hogy én is meg akartam tanulni játszani rajta. Be is iratkoztam a zenesuliba. Először még csak pengettem, de utána már vonóval is játszhattam, aminek nagyon örültem.
Sok gyakorlást igényelt, de megérte, mert egyre ügyesebben tudtam játszani. Utána már egyre nehezebb darabokat tudtam játszani.
Még mindig nagyon szeretem a csellót és ajánlom neked is, mert az egyik legszebb hangszer a világon.😊